સપાના સમરાંગણમાં મુલાયમસિંહ યાદવે ૩૨૫ બેઠક માટે ઉમેદવારોની યાદી જારી કરી હતી. આ યાદીમાં અખિલેશના કેટલાય નિકટના સમર્થકોના પત્તાં કાપી નાખવામાં આવ્યા હતા. આ યાદી સામે ખીજાયેલા અખિલેશ યાદવે સહેજ પણ રાહ જોયા વગર બીજા જ દિવસે ૨૩૫ ઉમેદવારોની યાદી જારી કરી દીધી હતી. અખિલેશની યાદીમાં તેમની બગાવત સ્પષ્ટપણે નજરે પડતી હતી. અખિલેશની યાદી બાદ તેમના કાકા શિવપાલે પણ વિલંબ કર્યા વગર રાત્રે જ ૬૮ ઉમેદવારોની યાદી જારી કરી દીધી હતી.